HMAS Napier
Alus tilattiin Fairfield Shipbuilding and Engineering Companylta Govanista. Sen köli laskettiin 26. heinäkuuta 1939, ja alus laskettiin vesille 22. toukokuuta 1940 kumminaan valmistustelakan toimitusjohtajan George W. Barrin puoliso. Alus nimettiin Krimin sodassa Bomarsundia piirittäneen laivasto-osaston komentajan, amiraali Sir Charles Napierin (1786–1860) mukaan. Alus otettiin palvelukseen 28. marraskuuta ensimmäisenä päällikkönään Stephen H. T. Arliss.
HMAS Diamantina (K377)
Alus tilattiin 16. elokuuta 1941 Walkers Limitediltä ja sen köli laskettiin 12. huhtikuuta 1943. Alus laskettiin vesille 6. huhtikuuta 1944 kumminaan edustajainhuoneen puheenjohtaja ja myöhempi laivatoministeri Riordanin puoliso ja se otettiin palvelukseen 27. huhtikuuta 1945 Herveynlahdella Queenslandissä ensimmäisenä päällikkönään komentajakapteeni Maurice G. Rose.